Priebeh výberového konania

1. Oznámenie o vyhlásení výberového konania (§ 9 ods. 2 a 5 zákona č. 321/2025 Z. z. ) (ďalej len „VK“): T (časové rozpätie) – 60
VK sa vyhlasuje najneskôr:
· 100 dní pred uplynutím funkčného obdobia riaditeľa,
· 30 dní od skončenia výkonu funkcie riaditeľa, ak sa výkon funkcie riaditeľa skončil pred uplynutím jeho funkčného obdobia, alebo,
· 15 dní od uskutočnenia neúspešného výberového konania,
· do šiestich mesiacov odo dňa začatia vykonávania hlavnej činnosti školy alebo školského zariadenia.
Zverejňuje sa:
· na webovom sídle školy alebo školského zariadenia,
· na webovom sídle zriaďovateľa,
· na webovom sídle príslušného regionálneho úradu a
· prostredníctvom sociálnych sietí, ak škola alebo školské zariadenie má prístup k sociálnym sieťam.
2. Posúdenie splnenia predpokladov na vykonávanie funkcie riaditeľa: T – 35
· otváranie obálok a posúdenie splnenia predpokladov na vykonávanie funkcie riaditeľa vykonáva komisie určená zriaďovateľom,
· z tohto úkonu sa spíše zápisnica.
3. Výzva na doplnenie neúplnej žiadosti: T - 30
· ak je to potrebné.
4. Zriadenie výberovej komisie – školy, kde sa zriaďuje rada školy (MŠ, ZŠ, ZUŠ, SŠ, Spojené školy)
a. Výzva zriaďovateľa RŠ na určenie zástupcov do VK: T - 30
b. Predseda RŠ = predseda VK preukázateľne vyzve (písomne, e-mailom): T - 25
· zriaďovateľa na delegovanie dvoch zástupcov (ktorí nie sú členmi RŠ) do VK,
· odborovú organizáciu, ak v škole pôsobí a ide o základnú školu na delegovanie svojho zástupcu do VK,
· RÚŠS na delegovanie svojho zástupcu do VK (to neplatí, ak je zriaďovateľom školy regionálny úrad),
· vecne príslušnú stavovskú organizáciu alebo profesijnú organizáciu (ak ide o strednú odbornú školu alebo strednú priemyselnú školu alebo spojenú školu, ktorej organizačnou zložkou je stredná odborná škola alebo stredná priemyselná škola; to neplatí, ak ide o podnikovú školu) na delegovanie svojho zástupcu do VK,
· Ministerstva zdravotníctva Slovenskej republiky (ak ide o strednú zdravotnícku školu) na delegovanie svojho zástupcu do VK.
c. Rada školy spôsobom určeným v štatúte rady školy (Dodatok k štatútu RŠ – vzor č. 4cc) určí dvoch členov výberovej komisie za príslušnú kategóriu, pričom za kategóriu, ktorú zastupuje predseda rady školy určí jedného člena a oznámi, ktorí členovia RŠ budú vo VK: T - 13
d. Inštitúcie uvedené v bode b. delegujú na základe výzvy svojich zástupcov do VK.
e. Zriaďovateľ vymenuje členov výberovej komisie na základe vyššie uvedených informácií: T - 10
5. Zriadenie výberovej komisie – školské zariadenia ako poradenských zariadení, jazyková škola, škola pri zdravotníckom zariadení
a. Výzva zriaďovateľa Š alebo ŠZ na výber člena VK dohodou zamestnancov: T - 25
b. Vzájomná dohoda zamestnancov na dvoch členoch VK: T – 15
c. Oznámenie členov VK zriaďovateľovi: T - 13
d. Zriaďovateľ vymenuje členov výberovej komisie: T - 10
· jeden zástupca zriaďovateľa,
· dvaja zamestnanci školy na základe vzájomnej dohody zamestnancov.
6. Zriadenie výberovej komisie - ak ide o spojenú školu a organizačnými zložkami sú len jazykové školy alebo o spojené školské zariadenie a organizačnými zložkami sú len školské zariadenia
a. Výzva zriaďovateľa spojenej škole alebo spojenému ŠZ na výber člena VK dohodou zamestnancov: T - 25
b. Vzájomná dohoda zamestnancov na jednom členovi VK za každú organizačnú zložku a oznámenie členov VK zriaďovateľovi: T – 15
c. Oznámenie členov VK zriaďovateľovi: T - 13
d. Zriaďovateľ vymenuje členov výberovej komisie: T - 10
· jeden zamestnanec za každú organizačnú zložku na základe vzájomnej dohody zamestnancov,
· zástupcovia zriaďovateľa v počte zodpovedajúcom počtu členov za zamestnancov zníženého o jedného, z ktorých jeden je predsedom výberovej komisie.
7. Zriadenie výberovej komisie, ak ide o zariadenie poradenstva a prevencie
a. Výzva zriaďovateľa zariadeniu poradenstva a prevencie na výber člena VK dohodou zamestnancov (musí ísť o odborného zamestnanca): T – 25
b. Výzva zriaďovateľa RÚŠS na vymenovanie jedného člena VK, ktorým je zástupca právnickej osoby združujúcej zariadenia poradenstva a prevencie rovnakého druhu zriaďovateľa: T – 25
c. Vzájomná dohoda zamestnancov na jednom členovi VK a oznámenie členov VK zriaďovateľovi: T - 15
d. Oznámenie členov VK zriaďovateľovi: T - 13
e. Zriaďovateľ vymenuje členov výberovej komisie: T - 10
· traja zástupcovia zriaďovateľa, z ktorých jeden je predsedom výberovej komisie,
· jeden odborný zamestnanec zariadenia poradenstva a prevencie na základe vzájomnej dohody zamestnancov.
8. Oznámenie o nezaradení uchádzača do VK: T - 10
· ak existuje dôvod na nezaradenie (§ 10 ods. 1 a 2)
9. Zriaďovateľ pozve uchádzačov na výberové konanie, ktorí spĺňajú požadované predpoklady najneskôr desať dní pred jeho začatím s uvedením dátumu, miesta a hodiny výberového konania:  T – 10
10. Zriaďovateľ vypracuje organizačné pokyny k VK - musia zahŕňať určenie spôsobu určenia poradia a postupu pri rovnosti hlasov (§ 9 ods. 6): T - 7
11. Zriaďovateľ pozve členov výberovej komisie a poskytnutie dokladov pozvaných uchádzačov o obsadenie funkcie riaditeľa členom výberovej komisie - najneskôr päť dní pred výberovým konaním: T - 5
12. Uskutočnenie výberového konania: T - 0
a. Výberové konanie je verejné.
b. Spôsob a formu overenia riadiacich schopností a odborných vedomostí uchádzača potrebných na vykonávanie funkcie riaditeľa určil zriaďovateľ v oznámení o vyhlásení VK.
c. Výberová komisia rozhoduje o výsledku výberového konania po neverejnej porade tajným hlasovaním.
d. Výberová komisia prijíma svoje závery formou uznesenia (Výberová komisia je schopná uznášať sa, ak je prítomná nadpolovičná väčšina všetkých jej členov. Uznesenie výberovej komisie je prijaté, ak za jeho prijatie hlasovala nadpolovičná väčšina prítomných členov. Každý člen má jeden hlas.).
e. Z výberového konania sa vyhotovuje zápisnica, ktorá obsahuje informácie o jeho priebehu a poradie uchádzačov.
13. Výberová komisia určené poradie uchádzačov do troch pracovných dní odo dňa uskutočnenia hlasovania predloží zriaďovateľovi a zabezpečí (požiada) školu o zverejnenie na webovom sídle školy: T + 3
14. Zriaďovateľ písomne oznámi uchádzačom výsledok výberového konania do desiatich dní od doručenia uznesenia výberovej komisie: T (doručenie uznesenia) + 10
15. Zriaďovateľ do 30 dní od doručenia uznesenia výberovej komisie vymenuje uchádzača, ktorý sa umiestnil v poradí na prvom mieste, alebo odmietne vymenovať tohto uchádzača: T (doručenie uznesenia) + 30

